Partijátékká fejlesztették a Pongot
Pár perc alatt bárki leizzadhat játék közben.
Az 1972-ben árkád játékgép formájában megjelent Pong alapvetõen az asztaliteniszt próbálja szimulálni, azonban a fizikai sporttól nyilván messze áll. Az elmúlt évtizedekben már több alkalommal próbálták partijátékká alakítani, az eddigi messze legérdekesebb próbálkozással most a kanadai Moment Factory állt elõ, a vállalat rendezvénytechnikai fejlesztéssel és kivitelezéssel foglalkozik.

A lenti videón (vigyázat: erõs villogás!) megtekinthetõ GRiD egyelõre csak prototípus fázisban van. A játéktér körülbelül 12 × 18 méteres, projektorral vetítik ki, a játékosok mozgását pedig LIDAR radarrendszer követi. A csapatok két tagból állnak, és a csapattagoknak együtt kell mozogniuk, hogy visszapattintsák a labdát másik félnek.

Indulásakor a GRiD csak klasszikus Pongként üzemel, azonban a játékmenet érdekessé és szórakoztatóvá tétele érdekében véletlenszerû események pörgetik fel a játékmenetet, például

felgyorsul a labda mozgása, vagy két labdával kell megbirkózniuk a játékosoknak.

A GRiD már több nyilvános tesztelésen is túl van. A játékosok részérõl egyöntetûen pozitív visszajelzéseket kaptak a készítõk, így nem lepõdnénk meg, ha idõvel világszerte felbukkanna a tömegrendezvényeken, a különféle klubokban.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Pong parti játék